**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO**

**„DĖL KLAIPĖDOS MIESTO SAVIVALDYBĖS TARYBOS 2022 M. KOVO 24 D. SPRENDIMO NR. T2-53 „DĖL KLAIPĖDOS MIESTO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2022 METŲ PRIEMONIŲ PATVIRTINIMO“ PAKEITIMO“ PROJEKTO**

**1. Sprendimo projekto esmė, tikslai ir uždaviniai**.

Tarybos sprendimo projektu siūlome keisti Klaipėdos miesto savivaldybės aplinkos apsaugos rėmimo specialiosios programos (toliau – SAARS programa) 2022 metų priemones, patvirtintas Klaipėdos miesto savivaldybės tarybos 2022 m. kovo 24 d. sprendimu Nr. T2-53 „Dėl Klaipėdos miesto savivaldybės aplinkos apsaugos rėmimo specialiosios programos 2022 metų priemonių patvirtinimo“, ir jas išdėstyti nauja redakcija, siekiant perskirstyti SAARS programos 2022 m. lėšas.

**2. Projekto rengimo priežastys ir kuo remiantis parengtas sprendimo projektas.**

Remiantis Klaipėdos miesto savivaldybės administracijos skyrių pateiktais duomenimis,įvykdžius viešuosius SAARS programos 2022 m. priemonių pirkimus ir įgyvendinant priemones pagal sudarytas sutartis, 2022 m. bus sutaupyta ir nepanaudota 69,6 tūkst. Eur (iš kurių – 0,2 tūkst. Eur iš SAARS programos lėšų likučio 2022-01-01).

Remiantis 2022-08-31 duomenimis į SAARS programą surinkta 924,1 tūkst. Eur (+294,1 tūkst. Eur lyginant su lėšų suma, kuri nurodyta 2022-03-24 Tarybos sprendimu Nr. T2-53 patvirtintose priemonėse), iš kurių 20 % (184,8 tūkst. Eur (+58,8 tūkst. Eur lyginant su lėšų suma, kuri nurodyta 2022-03-24 Tarybos sprendimu Nr. T2-53 patvirtintose priemonėse)) privalome skirti sveikatos apsaugai. 2022-01-01 programos lėšų likutis yra 274,8 tūkst. Eur. Aplinkos apsaugai 2022 m. yra paskirstyta 1014,1 tūkst. Eur (+235,3 tūkst. Eur lyginant su lėšų suma, kuri nurodyta 2022-03-24 Tarybos sprendimu Nr. T2-53 patvirtintose priemonėse) dvidešimt dviejų aplinkosauginių priemonių įgyvendinimui, iš kurių trys priemonės yra naujos: „Atliekų surinkimo iš viešųjų teritorijų priemonių įsigijimas“, „Batimetrinių matavimų atlikimas“, „Sakurų parko įrengimas teritorijoje tarp Žvejų rūmų, Taikos pr., Naikupės g. ir įvažiuojamojo kelio į Žvejų rūmus“.

2022 m. SAARS programoje surinktos papildomos lėšos (Aplinkos apsaugai 235,3 tūkst. Eur) bei sutaupytos ir nepanaudotos lėšos (Aplinkos apsaugai 69,6 tūkst. Eur) pagal Klaipėdos miesto savivaldybės administracijos struktūrinių padalinių poreikius paskirstytos esamoms SAARS programos 2022 m. priemonėms (Miesto vandens telkinių priežiūrai (+30,0 tūkst. Eur); Medinių laiptų ir takų, vedančių per apsauginį kopagūbrį, priežiūrai ir įrengimui (+56,7 tūkst. Eur); Savavališkai užterštų teritorijų sutvarkymui (+20,1 tūkst. Eur); Klaipėdos miesto savivaldybės aplinkos monitoringo programos vykdymui (iš programos lėšų likučio 2022-01-01) (+0,2 tūkst. Eur); Naujų ir esamų želdynų tvarkymui ir kūrimui (+50,0 tūkst. Eur)) bei trims naujoms SAARS programos 2022 m. priemonėms (Atliekų surinkimo iš viešųjų teritorijų priemonių įsigijimui (33,0 tūkst. Eur); Batimetrinių matavimų atlikimui (5,7 tūkst. Eur); Sakurų parko įrengimui, teritorijoje tarp Žvejų rūmų, Taikos pr., Naikupės g. ir įvažiuojamojo kelio į Žvejų rūmus (109,2 tūkst. Eur)).

Tarybos sprendimo projektas parengtas remiantis administracijos direktoriaus 2017-01-04 įsakymu Nr. AD1-58 „Dėl komisijos priemonėms, finansuojamoms iš savivaldybės aplinkos apsaugos rėmimo specialiosios programos, atrinkti sudarymo“ sudarytos komisijos 2022-09-13 posėdžio protokolu Nr. ADM-542 (pridedama) bei Klaipėdos miesto savivaldybės 2022–2024 metų strateginiu veiklos planu.

**3. Kokių rezultatų laukiama.**

2022 m. SAARS programos lėšos paskirstytos pagal savivaldybės administracijos struktūrinių padalinių lėšų poreikį tęsti efektyvų aplinkosauginių priemonių įgyvendinimą 2022 m.

**4. Sprendimo projekto rengimo metu gauti specialistų vertinimai.**

Projektą derino Dokumentų valdymo, Finansų, Miesto tvarkymo, Projektų, Teisės bei Urbanistikos ir architektūros skyrių specialistai, mero pavaduotojas.

**5. Išlaidų sąmatos, skaičiavimai, reikalingi pagrindimai ir paaiškinimai**.

Sprendimui parengti skaičiavimai atlikti vadovaujantis Savivaldybės administracijos skyrių pateikta medžiaga. SAARS programos priemonių sąmata pateikiama sprendimo priede.

**6. Lėšų poreikis sprendimo įgyvendinimui.**

Papildomas lėšų poreikis sprendimo projektui įgyvendinti nereikalingas. Naudojamos tik SAARS programos lėšos.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – surinkus daugiau lėšų nei buvo prognozuota atsirado galimybė finansuoti daugiau aplinkosauginių priemonių.

Neigiamų pasekmių nenumatoma.

PRIDEDAMA.

1. Komisijos priemonėms, finansuojamoms iš 2022 m. savivaldybės aplinkos apsaugos rėmimo specialiosios programos, atrinkti 2022-09-13 posėdžio protokolas Nr. ADM-542 su priedu, 7 lapai;
2. Klaipėdos miesto savivaldybės tarybos 2022 m. kovo 24 d. sprendimu Nr. T2-53 „Dėl Klaipėdos miesto savivaldybės aplinkos apsaugos rėmimo specialiosios programos 2022 metų priemonių patvirtinimo“ patvirtintų Klaipėdos miesto savivaldybės aplinkos apsaugos rėmimo specialiosios programos 2022 metų priemonių lyginamasis variantas, 4 lapai.

Aplinkosaugos skyriaus vedėja Rasa Jievaitienė